Diari Oficial de la Generalitat Valenciana


Sumari del DOGV 9754, del 28-12-2023 (2023/12707)

RESOLUCIÓ de 29 de novembre de 2023, de la directora general de Producció Agrícola i Ramadera, per la qual s'aprova l'ampliació de crèdit disponible per a la concessió de subvencions convocades per la Resolució de 26 de setembre de 2023, de la directora general de Producció Agrícola i Ramadera, per la qual s'establix la convocatòria per al Pla 2023 de les ajudes de la Comunitat Valenciana destinades a la subscripció d'assegurances agràries incloses en els plans anuals d'assegurances agràries combinades
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9754

Data del DOGV
:   28-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12569


Data del document
:   29-11-2023

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

RESOLUCIÓ de 29 de novembre de 2023, de la directora general de Producció Agrícola i Ramadera, per la qual s'aprova l'ampliació de crèdit disponible per a la concessió de subvencions convocades per la Resolució de 26 de setembre de 2023, de la directora general de Producció Agrícola i Ramadera, per la qual s'establix la convocatòria per al Pla 2023 de les ajudes de la Comunitat Valenciana destinades a la subscripció d'assegurances agràries incloses en els plans anuals d'assegurances agràries combinades [2023/12919]  
L'Ordre 25/2023, de 31 d'agost, de la Conselleria d'Agricultura, Ramaderia i Pesca, regula la concessió de subvencions de la Comunitat Valenciana a la subscripció d'assegurances agràries incloses en els plans anuals d'assegurances agràries combinades (DOGV 9677, 06.09.2023).  
  
La disposició addicional segona d'aquesta ordre disposa que per resolució de la persona que represente la Direcció General de Producció Agrícola i Ramadera, de la Conselleria d'Agricultura, Ramaderia i Pesca, es fixarà per a cada exercici l'oportuna convocatòria amb expressió de la línia pressupostària i l'import global màxim, així com els requisits i les condicions específiques de concessió de les ajudes regulades en la present ordre.  
Per Resolució de 26 de setembre de 2023, de la directora general de Producció Agrícola i Ramadera, s'establix la convocatòria per al Pla 2023 de les ajudes de la Comunitat Valenciana destinades a la subscripció d'assegurances agràries incloses en els plans anuals d'assegurances agràries combinades (DOGV 9699, 06.10.2023).  
L'import global màxim fixat per a la resolució d'expedients de la convocatòria de l'exercici 2023 és de 31.252.212 euros. No obstant això, d'acord amb el resolc deu de la Resolució de 26 de setembre de 2023, de la directora general de Producció Agrícola i Ramadera, els imports abans esmentats tenen el caràcter d'ampliables.  
L'Acord de 21 de novembre de 2023, del Consell, autoritza una transferència de crèdit entre programes de la Conselleria d'Agricultura, Ramaderia i Pesca, per import de 5.862.094,50 euros, que implica ampliar la dotació de la línia de concessió directa de l'article 168.b S3092 que dona suport a la subscripció d'assegurances agràries, dins del programa 714.20, Ordenació i millora de la producció agrària.  
En conseqüència amb l'anterior, de conformitat amb el que s'establix en l'article 22.1, apartat k, de la Llei 9/2022, de 30 de desembre, de pressupostos de la Generalitat per a l'exercici 2023, resolc:  
Aprovar i donar publicitat a l'ampliació en 5.862.094,50 euros del crèdit disponible per a la convocatòria de les ajudes de la Comunitat Valenciana destinades a la subscripció d'assegurances agràries incloses en els plans anuals d'assegurances agràries combinades, aprovada per al Pla 2023 mitjançant la Resolució de 26 de setembre de 2023, de la directora general de Producció Agrícola i Ramadera, a càrrec de la partida pressupostària següent:  
  
Aplicació pressupostària: 16.66.31.7184  
Programa: 714.20, Ordenació i millora de la producció agrària  
Capítol: 4  
Línia: S3092, «Suport a la subscripció d'assegurances agràries»  
Import global màxim: 79.447.621,50 euros  
  
València, 29 de novembre de 2023.- La directora general de Producció Agrícola i Ramadera (p. d. Ordre 25/2023; DOGV 9677, 06.09.2023): Leticia Sanchiz Becquet.